पाकिस्तानी अखबार 'द डान' की खबर के मुताबिक, जाधव के ऊपर कई आरोप लगे हैं, जिसमें जासूसी के अलावा आतंकवाद और तोड़फोड़ के लिए भी दोषी ठहराया गया है। पाकिस्तान सरकार ने कहा कि जाधव भारत की खुफिया एजेंसी रॉ (RAW) के लिए काम करता है। पाकिस्तान सरकार के मुताबिक, जाधव ने रॉ के पूर्व चीफ अजीत डोभाल समेत 13 भारतीय अधिकारियों तक पहुंच की मांग की थी। पाकिस्तानी सूत्र ने हालांकि उन 13 अधिकारियों के नामों का खुलासा नहीं किया है जिससे सरकार पूछताछ करना चाहती है। उन्होंने कहा कि हम जाधव को निर्देशित करने वालों तक पहुंचने की कोशिश कर रहे हैं।